# Alana de la Garza

Alana de la Garza (Columbus (Ohio), 1976ko ekainaren 18a) telesailetako aktore estatubatuarra da. Law & Order, Forever eta Criminal Minds: Beyond Borders telesailetan egindako lanengatik da ezaguna.

## Biografia

Alana de la Garza Columbus hirian jaio zen eta Texasko El Paso hirian hazi zen. Aita mexikarra du eta ama irlandar jatorrikoa. Nerabeen Miss El Paso lehiaketan "Miss fotogenikoa" aukeratua izan zen. Heziketa bereziko irakaslea izan zen eta El Pasoko Unibertsitatean terapia fisikoan eta gizarte laguntzan graduatu zen.

### Aktore ibilbidea

2001ean bideoklip pare batean agertu zen, Brooks & Dunn taldearen "Ain't Nothing 'bout You" eta O-Town taldearen "All or Nothing". Urte berean All My Children telesaileko ohiko aktorea bihurtu zen. Hainbat telesail ezagunetan gonbidatua izan ondoren The Mountain eta CSI: Miami telesailetan ohiko aktorea izan zen.
2006an Law & Order telesaileko 17. denboraldian agertu zen eta Connie Rubirosa fiskal laguntzailearen rolean eta 2010 artean jarraitu zuen. Telesailaren jarraipenak izan ziren telesail berrietan ere rol bera bete zuen. 2014an Forever telesailean Jo Martinez detektibea izan zen telesailak iraun zuen bi denboraldietan. 2016an Criminal Minds: Beyond Borders telesailean Clara Segerren papera bete zuen beste bi denboralditan zehar. 2019tik aurrera FBI telesailean Isobel Castille agente berezia izan da.

### Bizitza pertsonala

Gaztetan ezaguturiko Michael Roberts idazlearekin ezkondu zen 2008ko maiatzaren 31n Orlando hirian, Floridan. Semea eta alaba dituzte.

## Filmografia
### Filmeak

| Urtea | Filma | Pertsonaia | Oharrak |
| 2002 | Bending All the Rules | Emakumezkoa | |
| 2004 | El segundo | Delicia | |
| 2005 | Mr. Dramatic | Mrs. Dramatic | Laburmetraia |
| 2006 | Mr. Fix It | Sophia | |
| 2013 | Are You Here | Victoria Riolobos | |

### Telebista

| Urtea | Filma | Pertsonaia | Oharrak |
| 1999 | Mortal Kombat: Conquest | Ella | Atal bakarra |
| 2001 | All My Children | Rosa Santos | Ohiko aktorea |
| 2003 | JAG | Maria Elena | Atal bakarra |
| 2003 | Las Vegas | Shelly | Atal bakarra |
| 2004 | Two and a Half Men | Crystal | Atal bakarra |
| 2004–2005 | The Mountain | Maria Serrano | 13 atal |
| 2005 | Smallville | Aethyr | Atal bakarra |
| 2005 | Charmed | Sylvia | Atal bakarra |
| 2005–2011 | CSI: Miami | Marisol Delko | 12 atal |
| 2006 | The Book of Daniel | Jessie Gilmore | 3 atal |
| 2006–2010 | Law & Order | ADA Connie Rubirosa | 85 atal |
| 2011 | Law & Order: LA | DDA Connie Rubirosa | 8 atal |
| 2012 | NCIS: Los Angeles | Diane Dunross | Atal bakarra |
| 2012 | Deadly Hope | Joanne Connors | Telefilmea |
| 2012 | Single Ladies | Nicolette | Atal bakarra |
| 2013 | Do No Harm | Dr. Lena Solis | 13 atal |
| 2014 | Law & Order: Special Victims Unit | AUSA Connie Rubirosa | Atal bakarra |
| 2014–2015 | Forever | Jo Martinez | 22 atal |
| 2015 | Scorpion | Adriana Molina | 3 atal |
| 2016–2017 | Criminal Minds: Beyond Borders | SSA Clara Seger | 26 atal |
| 2017 | Criminal Minds | SSA Clara Seger | Atal bakarra |
| 2018 | Chiefs | | Telefilmea |
| 2019– | FBI | SAC Isobel Castille | Gonbidatua (1. denboraldian) Ohikoa (2. denboralditik aurrera) |
| 2020 | FBI: Most Wanted | SAC Isobel Castille | Ohiko aktorea |

## Erreferentziak

* ↑ «NBC.com > Law & Order» web.archive.org 2008-03-21 (Noiz kontsultatua: 2020-08-04).
* 1 2 «'Forever,' 'Law & Order' actress Alana De La Garza remembers her home…» archive.is 2015-01-12 (Noiz kontsultatua: 2020-08-04).
* ↑ (Ingelesez) «Law & Order» EW.com (Noiz kontsultatua: 2020-08-04).
* ↑ (Gaztelaniaz) «Alana, orgullosa de ser latina» Excélsior 2014-11-17 (Noiz kontsultatua: 2020-08-04).
* ↑ (Ingelesez) Petski, Denise; Petski, Denise. (2015-07-17). «Alana De La Garza & Annie Funke Join ‘Criminal Minds: Beyond Borders’» Deadline (Noiz kontsultatua: 2020-08-04).
* ↑ (Ingelesez) Andreeva, Nellie; Andreeva, Nellie. (2019-07-09). «Alana de la Garza Moves From ‘FBI: Most Wanted’ To ‘FBI’, Will Continue To Recur On Spinoff Series For CBS» Deadline (Noiz kontsultatua: 2020-08-04).
* ↑ (Ingelesez) «Alana de la Garza Bio, Age, Family, Husband, Ethnicity, Net Worth, Films» InformationCradle 2019-03-05 (Noiz kontsultatua: 2020-08-04).

## Kanpo estekak

* Webgune ofiziala
* Aktorearen IMDBko fitxa irakurgai (Ingelesez)
* Datuak: Q265285
* Multimedia: Alana de la Garza / Q265285